Pompierii militari ai Detașamentului Arad au intervenit luni dimineața, în jurul orei 7.00, pentru salvarea unei persoane căzute de la etajul 7 al unui bloc de locuințe din municipiul Arad.
La sosirea echipajelor, bărbatul în vârstă de aproximativ 70 de ani nu prezenta semne vitale, iar decesul a fost declarat de către medicul echipajului SAJ.
La fața locului au intervenit o autospecială de intervenție și o autospecială de intervenție și salvare de la înălțimi.
Cazul a rămas în atenția poliției pentru cercetări, transmite ISU Arad.
(sursa: Mediafax)